Ալեքսանդր Բրյանցևի անվան պատանի հանդիսատեսի թատրոն

**«Ա. Ա. Բրյանցևի անվան պատանի հանդիսատեսի թատրոն»** (), թատրոն Սանկտ Պետերբուրգում, աշխարհում առաջին ռեպերտուարային մանկական թատրոններից մեկը։

## Պատմություն
Թատրոնը հիմնադրել է Ա. Ա. Բրյանցևը և բացվել է 1922 թվականի փետրվարի 23-ին «Կուզիկ ձիուկը» ներկայացումով։ Այդ ներկայացումը երկար տարիներ եղել է թատրոնի այցեքարտը, իսկ Կուզիկ ձիուկը՝ դրա խորհրդանիշը։

1922 թվականից մինչև 1965 թվականը թատրոնը տեղակայված է եղել Լենինգրադի Մոխովայա փողոցում գտնվող նախկին Տենիշևի ուսումնարանում (այժմ այդ շենքում գտնվում է «Մոխովայայի վրա» ուսումնական թատրոնը)։

Պատերազմի տարիներին՝ 1942-1944 թվականներին, թատրոնի թատերախումբը տարհանված է եղել Ուրալ։ Դերասանները հանդես են եկել Բերեզնիկիի դրամատիկական թատրոնի բեմում։

1962 թվականին թատրոնը տեղափոխվել է ներկայիս, հատուկ իր համար նախագծված շենք (ճարտարապետ՝ Ա․ Վ․ Ժուկ) այն տարածքում, որը հենց այդ տարի անվանվել է Պիոներական։ Ա․ Վ․ Ժուկի ճարտարապետային ծրագրում, որտեղ իրենց արտացումն են  գտել Ա․ Ա․ Բրյանցևի մշակումները, ամեն ինչ հարմարեցված էր Լենինգրադի պատանի հանդիսատեսի թատրոնի մանկավարժական և թատերական ավանդույթներին։ «Հին Պատանի հանդիսատեսի թատրոնի» (Լենինգրադում այն այդպես են անվանել) շենքը հատկացվել է Ուսումնական թատրոն։

1962-1986 թվականներին Պատանի հանդիսատեսի թատրոնը ղեկավարել է Զինովի Կորոգոդսկի։
[thumb|left|250px|Ա. Ա. Բրյանցևի անվան պատանի հանդիսատեսի թատրոն. թատրոնի դիմաց տեղակայված է [Ալեքսանդր Գրիբոյեդով|Գրիբոյեդովի արձանը]]
1980 թվականին թատրոնը կոչվել է իր հիմնադրի՝ Ա․ Ա․ Բրյանցևի անունով։

1986-1996 թվականներին թատրոնը գլխավորել է Ա․ Դ․ Անդրեևը։

1994 թվականի փետրվարին Պատանի հանդիսատեսի թատրոնի տնօրեն դարձել Սվետլանա Վասիլևնա Լավրեցովան։

1996 թվականին գեղարվեստական ղեկավար է դարձել Անատոլի Պրաուդինը։ 1998 թվականի հունիսին նա հեռացվել է այդ պաշտոնից։

2002 թվականին Ա. Ա. Բրյանցևի անվան պատանի հանդիսատեսի թատրոնը գլխավորել է Գրիգորի Կոզլովը։ 2007-2008 թվականների թատերաշրջանի նախօրյակին Գրիգորի Միխայլովիչը հրաժարվել է պաշտոնից՝ որոշելով կենտրոնանալ ուսանողների հետ իր աշխատանքի վրա Թատերական ակադեմիայի իր արվեստանոցում։

2007 թվականին Ադոլֆ Շիպարոն նշանակվել է գեղարվեստական նախագծերի ղեկավար և զբաղեցրել այդ պաշտոնը մինչև 2021 թվականը։ Այդ ժամանակ Արսենի Սագալչիկը նշանակվել է թատրոնի գլխավոր ռեժիսոր, որն զբաղեցրել է այդ պաշտոնը մինչև իր մահը՝ 2015 թվականը։

2023 թվականին գլխավոր ռեժիսոր Է դարձել Սվետլանա Ցիրյուկը։ 

Տարբեր տարիներին Ա. Ա. Բրյանցևի անվան պատանի հանդիսատեսի թատրոնի բեմական հարթակներում մի շարք ներկայացումներ է բեմադրել ռեժիսոր Գեորգի Վասիլևը (1946-2014), որոնք տարիներ անց էլ պահպանվում են թատրոնի խաղացանկում։

## Թատրոնի դերասաններ

* Իրինա Ասմուս (1941—1986)
* Իգոր Ագեև (ծնվ․՝ 1958)
* Ալեքսանդր Բլոկ (ծնվ․՝ 1955)
* Նատալիա Բորովկովա (ծնվ․՝ 1949)
* Դմիտրի Բուլբա (ծնվ․՝ 1966)
* Օլգա Վոլկովա (ծնվ․՝ 1939)
* Լիանա Ժվանիա (ծնվ․՝ 1949)
* Յակով Գուդկին (1903 կամ 1905—1979)
* Գեննադի Եգորով (ծնվ․՝ 1950)
* Վալերի Զինովև (1958—1991)
* Նիկոլայ Իվանով (ծնվ․՝ 1943)
* Նինա Կազարինովա (1907—1999)
* Յուրի Կամորնի (1944—1981)
* Աննա Կովալյովա (1919—1997)
* Տատիանա Կուդրյավցևա (ծնվ․՝ 1953)
* Կոնստանտին Կունտիշև (1915—1998)
* Իվան Լատիշև (ծնվ․՝ 1965)
* Ալեքսանդր Լիկով (ծնվ․՝ 1961)
* Օլգա Լիսենկովա (1952-2009)
* Գալինա Մամչիստովա (ծնվ․՝ 1940)
* Սերգեյ Նադպորժսկի (ծնվ․՝ 1941)
* Իգոր Օվադիս (ծնվ․՝ 1952)
* Իրինա Սոկոլովա (ծնվ․՝ 1940)
* Գեորգի Տարատորկին (1945—2017)
* Ալեքսանդր Խոչինսկի (1944—1998)
* Սերգեյ Շելգունով (ծնվ․՝ 1953)
* Իգոր Շիբանով (ծնվ․՝ 1944)
* Անտոնինա Շուրանովա (1936—2003)

## Պարգևներ և մրցանակներ
* Արծաթե մեդալ Փարիզի համաշխարհային ցուցահանդեսում (1925) («Թատերական արվեստ» բաժին),
* Լենինյան կոմերիտմիության մրցանակ (1968) – *պատմահեղափոխական և հերոսական թեմաներով ներկայացումների ստեղծման համար* (Ա. Գ. Ռժեշևսկու և Մ. Ա. Կացի «Օլեկո Դունդիչ», Վ. Գ. Դոլգոյի «Մահապատժից հետո ես խնդրում եմ...» () և այլն):
* Լենինի շքանշան (1969),
* Ռուսաստանի Դաշնության նախագահի շնորհակալագիր (17 փետրվարի 2022 թվականի) – *հայրենական մշակույթի և արվեստի զարգացման գործում ունեցած վաստակի համար*
* Ռուսաստանի Դաշնության մշակույթի նախարարության Ֆեոդոր Վոլկովի անվան մրցանակ (2022) – *Ռուսաստանի Դաշնության թատերական արվեստի զարգացման գործում ներդրած ավանդի համար*
* Սանկտ Պետերբուրգի Օրենսդիր ժողովի պատվավոր դիպլոմ (20 փետրվարի 2002 թվականի) – *թատերական արվեստի զարգացման գործում ունեցած վաստակի համար և հիմնադրման 80-ամյակի կապակցությամբ*։

## Ծանոթագրություններ

## Գրականություն
* Ленинградский Театр Юных зрителей. — Л.: Искусство, 1972.
*  
* 

## Արտաքին հղումներ
* Թատրոնի պաշտոնական կայք
* Թատրոնի պատմությունը 

Կատեգորիա:1922 կառուցումն ավարտված շենքեր և կառույցներ
Կատեգորիա:1922 հիմնադրումներ Ռուսաստանում
Կատեգորիա:Լենինի շքանշանով պարգևատրված կազմակերպություններ
Կատեգորիա:Ռուսաստանի թատրոններ
Կատեգորիա:Սանկտ Պետերբուրգի թատրոններ